paragraph_text: Bio je financijski službenik i sakupljač poreza na jugozapadu Male Azije kojega je vojska u Opsikion temi izglasala za cara protiv njegove volje. Njegovi pristaše zauzeli su Carigrad, svrgnuli s vlasti cara Anastazija II. i primorali ga na povlaćenje u manastir. Budući da Teodozije III. nije bio sposoban upravljati Carstvom, odrekao se prijestolja već 717. godine u korist bizantskog generala Leona Izaurijca i povukao se u manastir gdje je proveo ostatak života.